|  |
| --- |
| **N Á R O D N Á R A D A S L O V E N S K E J R E P U B L I K Y** |
| **VI. volebné obdobie** |

Číslo:.......................

**N á v r h**

poslanca Národnej rady Slovenskej republiky

Petra Osuského

**n a v y d a n i e**

zákona, ktorým sa mení a dopĺňa zákon č. 9/2010 Z. z. o sťažnostiach

v znení zákona č. 289/2012 Z. z.

Predkladá: Návrh na uznesenie:

Peter Osuský

Národná rada Slovenskej republiky

**s c h v a ľ u j e**

návrh poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon

č. 9/2010 Z. z. o sťažnostiach v znení zákona č. 289/2012 Z. z..

**BRATISLAVA 2014**

N Á R O D N Á R A D A S L O V E N S K E J R E P U B L I K Y

**VI. volebné obdobie**

**Návrh zákona**

**z ................. 2014,**

**ktorým sa mení a dopĺňa zákon č. 9/2010 Z. z. o sťažnostiach**

**v znení zákona č. 289/2012 Z. z.**

Národná rada Slovenskej republiky sa uzniesla na tomto zákone:

**Čl. I**

Zákon č. 9/2010 Z. z. o sťažnostiach v znení zákona č. 289/2012 Z. z. sa mení a dopĺňa takto:

V § 4 ods. 3 sa slová „najneskôr do 30 pracovných dní“ nahrádzajú slovami „najneskôr do 10 pracovných dní“.

V § 13 ods. 1 sa slová „do 60 pracovných dní“ nahrádzajú slovami „do 30 pracovných dní“.

V § 13 ods. 2 znie:

„(2) Ak je sťažnosť náročná na prešetrenie a nie je možné ju vybaviť v lehote podľa odseku 1, môže vedúci orgánu verejnej správy alebo ním splnomocnený zástupca lehotu podľa odseku 1 predĺžiť pred jej uplynutím o nevyhnutne potrebný čas, najviac však o 30 pracovných dní. Lehotu nemôže predĺžiť splnomocnený zástupca, ktorý sťažnosť prešetruje. Orgán verejnej správy oznámi predĺženie lehoty sťažovateľovi bezodkladne, písomne, s uvedením dôvodu, prečo je predĺženie lehoty nevyhnutné.“.

V § 16 ods. 5 znie:

„(5) V čase, keď sťažovateľ mešká s plnením povinnosti podľa odseku 2, lehota na vybavenie sťažnosti neplynie.“

V § 17 ods. 2 sa vypúšťajú druhá a tretia veta.

V § 21 ods. 5 znie:

„(5) Orgán verejnej správy je povinný vybaviť opakovanú sťažnosť do 30 pracovných dní a pri sťažnosti podľa odseku 4 oznámiť sťažovateľovi výsledok prešetrenia do desiatich pracovných dní od doručenia sťažnosti.“

V § 22 ods. 4 sa slová „v lehote podľa § 13“ nahrádzajú slovami „do 30 pracovných dní“.

Za § 26 sa dopĺňa § 26a, ktorý znie:

„§ 26a

Prechodné ustanovenia k úpravám účinným od 1. septembra 2014

Podanie doručené orgánu verejnej správy do 31. augusta 2014 sa vybavuje v lehotách podľa tohto zákona v znení účinnom do 31. augusta 2014.

Orgán verejnej správy upraví vnútorný predpis podľa § 11 ods. 1 tak, aby bol v súlade so znením zákona účinným od 1. septembra 2014, najneskôr do 30. septembra 2014.“

**Čl. II**

Tento zákon nadobúda účinnosť 1. septembra 2014.